ROMÂNIA
JUDEŢUL GALAŢI
COMUNA GOHOR
Nr. 155/16.01.2026


REFERAT DE APROBARE
La proiectul de hotărâre privind:  aprobarea și însușirea Raportului de evaluare pentru clădirile, construcțiile speciale și terenurile
aparținând domeniului public și privat al Unității Administrativ-Teritoriale comuna Gohor

        Subsemnatul Sîrghie Gelu – primarul comunei Gohor, județul Galați, văzând raportul de evaluare înregistrat sub nr. 7053/29.12.2025, pentru evaluarea clădirilor, construcțiilor speciale și a terenurilor aparținând domeniului public și privat al Unității Administrativ-Teritoriale comuna Gohor;
Având în vedere:

· prevederile art. 129 alin. (2) din Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare;

· prevederile art. 1 din Ordinul Ministrului Finanțelor Publice nr. 3471/2008 pentru aprobarea Normelor Metodologice privind reevaluarea și amortizarea activelor fixe corporale aflate în patrimonial instituțiilor publice, precum și prevederile art. 1 – art. 31 din Normele Metodologice, conform căruia: 
„Art. 1. - (1) Prin acţiunea de reevaluare a activelor fixe corporale existente în patrimoniul instituţiilor publice se realizează actualizarea valorii elementelor patrimoniale respective în situaţiile financiare anuale ale anului în care s-a efectuat reevaluarea.
(2) Reevaluarea activelor fixe corporale se efectuează cu scopul determinării valorii juste a acestora la data bilanţului, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă.
(3) Valoarea justă a unui bun este definită la pct. 2.8 "Reguli generale de evaluare" din cap. II "Aprobarea, depunerea şi componenţa situaţiilor financiare" din Normele metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005, cu modificările şi completările ulterioare. Pentru bunurile care au valoare de piaţă, valoarea justă este identică cu valoarea de piaţă.
(4) Valoarea justă se determină pe baza unor evaluări efectuate, de regulă, de evaluatori autorizaţi conform reglementărilor legale în vigoare.
(5) În situaţia în care valoarea justă nu se determină în baza evaluărilor efectuate de evaluatori autorizaţi, valoarea justă la data bilanţului se determină de o comisie numită de conducătorul instituţiei publice.”

· prevederile art. 2^1 și ale art. 2^2 din Ordonanța Guvernului nr. 81/2003 privind reevaluarea și amortizarea activelor fixe aflate în patrimonial instituțiilor publice, cu modificările și completările ulterioare, conform cărora:
„Art. 21. - Reevaluarea activelor fixe corporale se efectuează cu scopul determinării valorii juste a acestora, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă.
Art. 22. -Începând cu data de 1 ianuarie 2008, activele fixe corporale de natura construcţiilor şi terenurilor aflate în patrimoniul instituţiilor publice vor fi reevaluate cel puţin o dată la 3 ani, în condiţiile prevăzute la art. 21, de o comisie numită de conducătorul instituţiei publice sau de evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului în care s-a efectuat reevaluarea.”
	 
În conformitate cu  prevederile art. 139, alin. (1) și ale art. 196 alin. (1) lit. a) din Ordonanța de Urgență nr. 57 din 3 iulie 2019, privind Codul administrativ, cu modificările și completările ulterioare, este de competenta consiliului local, să adopte hotarârea privind aprobarea și însușirea Raportului de evaluare pentru clădirile, construcțiile speciale și terenurile aparținând domeniului public și privat al Unității Administrativ-Teritoriale comuna Gohor.


PRIMAR,
Gelu SÎRGHIE















